  Майя Бывальцева 10-тӥ инвожолы Удмуртиын эшшо 22 адями коронавирус инфекцилэсь йӧназ. Озьы висёнлэсь бурмемъёслэн лыдзы 481 муртозь вуиз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Элькунын 20 выль черламъёсты пусйизы. Висёнэз Ижкарын тымяс адямилэсь шедьтӥзы, Вотка ёросын – вить, Можгаын – ньыль, Глазкарын, Алнаш но Кез ёросъёсын – быдэн одӥг адямилэсь. Черламъёс пӧлын 14 аресозь одӥг нылпи, 65 ареслэсь мӧйы одӥг кунмурт Александр Бречалов, Удмуртилэн тӧроез10-тӥ инвожолы Удмуртиын коронавирус инфекциен черлан 1 сюрс 31 учыр лабораториосын зэматэмын. 21 висисьёс улонысь кошкизы. Тулыспалысен элькунысь укмыс лабораториосын 87 сюрс 18 эскеронъёс ортчытӥзы, берло нунал ӵоже – 1 сюрс 930. Тодэ вайытом, 9-тӥ куартолэзе Удмуртилэн тӧроез Александр Бречалов мерлыко вотэсъёсысь бамъёсаз меӵак эфирез дыръя элькунын коронавирус инфекци вӧлмонэз алонэн герӟаськем куд-ог сюбегатонъёсты палэнтон сярысь вераз. Тегъёс: Тазалык Ижкар висён Удмуртия коронавирус АлександрБречалов  